**Likumprojekta „Par Latvijas Republikas valdības un Gruzijas valdības līgumu par sadarbību civilo ārkārtējo situāciju novēršanas, gatavības un reaģēšanas jomā” sākotnējās ietekmes novērtējuma ziņojums (anotācija)**

|  |
| --- |
| I. **Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts saskaņā ar Deklarācijā par Laimdotas Straujumas vadītā Ministru kabineta iecerēto darbību 126.punktā noteikto par vienotas, integrētas drošības struktūru vadības sistēmas izveidošanu, lai nodrošinātu efektīvu resursu pārvaldi un spēju reaģēt operatīvās situācijās, efektīvi izmantojot visus nacionālos un starptautiskajā sadarbībā pieejamos resursus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas un Gruzijas starpā nav līguma (juridiskā pamata), kas regulētu jautājumus par savstarpējās palīdzības sniegšanu ārkārtējās situācijās. Tomēr šāds regulējums ir nepieciešams, lai efektīvi sadarbojoties un sniedzot palīdzību, novērstu ārkārtējas situācijas (avārijas, tehnogēnas un dabas katastrofas, stihiskas un citas nelaimes), kas radušās otras valsts teritorijā, kā arī, lai veiktu dažādus preventīvus pasākumus nelaimju novēršanai. Stājoties spēkā Latvijas Republikas valdības un Gruzijas valdības līgumam par sadarbību civilo ārkārtējo situāciju novēršanas, gatavības un reaģēšanas jomā (turpmāk – Līgums), tiktu radīts tiesiskais pamats minēto darbību veikšanai.Uz šo brīdi Latvijas Republikai līgumi par sadarbību ārkārtējo situāciju novēršanas un likvidēšanas jomā ir parakstīti ar šādām valstīm:1) Lietuva (stājās spēkā 2002.gada 2.janvārī);2) Igaunija (stājās spēkā 2002.gada 19.jūnijā);3) Zviedrija (stājās spēkā 2003.gada 5.janvārī);4) Ungārija (stājās spēkā 2004.gada 21.augustā);5) Baltkrievija (stājās spēkā 2004.gada 1.jūnijā);6) Ukraina (stājās spēkā 2008.gada 8.augustā);7)Uzbekistāna (stājās spēkā 2009.gada 13.aprīlī); 8)Azerbaidžāna (stājās spēkā 2011.gada 2.augustā);9) Krievijas Federācija (stājās spēkā 2011.gada 29.jūlijā).Minēto līgumu ietvaros notiek starpresoru vienošanos slēgšana, kurās abu valstu kompetentās institūcijas sīkāk un detalizētāk atrunā sadarbības iespējas un mehānismus.Līguma projekts paredz, ka palīdzība civilo ārkārtējo situāciju gadījumos var tikt sniegta, nosūtot palīdzības vienības, aprīkojumu un uzturēšanas materiālus vai sniedzot nepieciešamo informāciju un pieredzi. Ņemot vērā to, ka Gruzija nav Eiropas Savienības dalībvalsts, līguma projektā ir detalizēti atrunāta kārtība, kādā palīdzības vienības šķērso valsts robežu, kā arī reglamentētas procedūras aprīkojuma un uzturēšanas materiālu ievešanai un izvešanai.2013.gada 19.jūlijā stājās spēkā Eiropas Parlamenta un Padomes Regula (ES) Nr. 610/2013 (2013. gada 26. jūnijs), ar ko groza Eiropas Parlamenta un Padomes Regulu (EK) Nr. 562/2006, ar kuru ievieš Kopienas Kodeksu par noteikumiem, kas reglamentē personu pārvietošanos pār robežām (Šengenas Robežu kodekss), Konvenciju, ar ko īsteno Šengenas nolīgumu, Padomes Regulu (EK) Nr. 1683/95 un Regulu (EK) Nr. 539/2001, un Eiropas Parlamenta un Padomes Regulu (EK) Nr. 767/2008 un Regulu (EK) Nr. 810/2009 (turpmāk – Regula Nr.610/2013). Regulas Nr.610/2013 I pielikuma 5) punkta c) apakšpunkts nosaka, ka Regulas (EK) Nr.562/2013 VII pielikumā pievieno 7.punktu, kas paredz, ka kārtību, kādā ieceļo un izceļo glābšanas dienestu, policijas, ugunsdzēsēju brigāžu locekļi, kas darbojas ārkārtas situācijās, kā arī robežsargi, kas šķērso robežu, lai veiktu profesionālos uzdevumus, dalībvalstis nosaka valsts tiesību aktos. Dalībvalstis var slēgt divpusējus nolīgumus ar trešajām valstīm par šo kategoriju personu ieceļošanu un izceļošanu. Šajā kārtībā un divpusējos nolīgumos var paredzēt atkāpes no Regulas Nr.562/2013 4., 5. un 7.panta.Pašreizējā Līguma projekta redakcijā minētās atkāpes nav paredzētas, līdz ar to, gadījumā, ja Gruzijas puses sniegs palīdzību Latvijas pusei civilajā ārkārtējā situācijā, Gruzijas puses palīdzības vienību dalībniekiem ir jābūt derīgiem ceļošanas dokumentiem un viņiem tiks izsniegtas vīzas robežšķērsošanas vietā. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests |
| 4. | Cita informācija  | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz personām, kuras varētu ciest ārkārtējās situācijās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar**.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar**.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar**.** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar. |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Ņemot vērā to, ka Līguma projekts paredz kompetento iestāžu sadarbību ārkārtējo situāciju novēršanas un likvidēšanas jomā, kā arī paredz informācijas apmaiņu starp kompetentajām iestādēm, sabiedrības līdzdalība Līguma projekta nav nepieciešama. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests, Neatliekamās medicīniskās palīdzības dienests |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts nemaina iesaistīto institūciju kompetenci  |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretāra

pienākumu izpildītāja I.Aire

23.04.2014. 10:48

789

K. Zagoskina

67219584, karina.zagoskina@iem.gov.lv